kardosdrur/scandi-wiki huggingface dataset:
Aristide Guarneri

Aristide Guarneri (født 7. marts 1938 i Cremona, Italien) er en italiensk tidligere fodboldspiller (forsvarer) og -træner.

Guarneri blev europamester med Italiens landshold ved EM 1968 på hjemmebane, og spillede to af italienernes tre kampe i turneringen. I alt nåede han at spille 21 kampe for landsholdet, hvori han scorede ét mål. Han deltog også ved VM 1966 i England.

På klubplan spillede Guarneri hele karrieren i hjemlandet, hvor han blandt andet tilbragte 10 år hos Inter. Han vandt tre italienske mesterskaber og to udgaver af både Mesterholdenes Europa Cup og Intercontinental Cup med klubben.

Titler 
Serie A
 1963, 1965 og 1966 med Inter

Mesterholdenes Europa Cup
 1964 og 1965 med Inter

Intercontinental Cup
 1964 og 1965 med Inter

EM
 1968 med Italien

Referencer

Eksterne henvisninger 
 

Fodboldspillere fra Italien
Deltagere ved verdensmesterskabet i fodbold 1966
Deltagere ved det europæiske mesterskab i fodbold 1968
Fodboldtrænere fra Italien
Spartaco Landini

Spartaco Landini (31. januar 1944 - 16. april 2017) var en italiensk fodboldspiller (forsvarer).

Landini spillede hele sin karriere i hjemlandet, hvor han blandt andet repræsenterede Inter, Palermo og Napoli. Han vandt to italienske mesterskaber med Inter og én Coppa Italia-titel med Napoli.

For det italienske landshold spillede Landini fire kampe. Han var med i truppen til VM 1966 i England og spillede én af italienernes kampe i turneringen.

Referencer

Eksterne henvisninger 
 

Fodboldspillere fra Italien
Deltagere ved verdensmesterskabet i fodbold 1966
Gianfranco Leoncini

Gianfranco Leoncini (25. september 1939 - 5. april 2019) var en italiensk fodboldspiller (midtbane).

Leoncini spillede størstedelen af sin karriere hos Juventus i Torino. Her var han med til at vinde tre italienske mesterskaber og tre Coppa Italia-titler.

For det italienske landshold spillede Leoncini to kampe. Han var med i truppen til VM 1966 i England og spillede én af italienernes kampe i turneringen.

Titler 
Serie A
 1959, 1960 og 1965 med Juventus

Coppa Italia
 1960, 1961 og 1967 med Juventus

Referencer

Eksterne henvisninger 
 

Fodboldspillere fra Italien
Personer fra Rom
Giovanni Lodetti

Giovanni Lodetti (født 10. august 1942 i Caselle Lurani, Italien, død 22. september 2023) var en italiensk fodboldspiller (midtbane).

Lodetti blev europamester med Italiens landshold ved EM 1968 på hjemmebane, og spillede én af italienernes tre kampe i turneringen. I alt nåede han at spille 17 kampe for landsholdet, hvori han scorede to mål. Han deltog også ved VM 1966 i England.

På klubplan spillede Lodetti hele karrieren i hjemlandet, hvor han blandt andet tilbragte ni år hos AC Milan og fire år hos Sampdoria. Han vandt to italienske mesterskaber, en Coppa Italia-titel og to udgaver af Mesterholdenes Europa Cup med Milan.

Titler 
Serie A
 1962 og 1968 med AC Milan

Coppa Italia
 1967 med AC Milan

Mesterholdenes Europa Cup
 1963 og 1969 med AC Milan

Pokalvindernes Europa Cup
 1968 med Inter

Intercontinental Cup
 1969 med Inter

EM
 1968 med Italien

Referencer

Eksterne henvisninger 
 

Fodboldspillere fra Italien
Deltagere ved verdensmesterskabet i fodbold 1966
Deltagere ved det europæiske mesterskab i fodbold 1968
Gigi Meroni

Luigi "Gigi" Meroni (24. februar 1943 - 15. oktober 1967) var en italiensk fodboldspiller (kantspiller).

Meroni spillede hele sin korte karriere i hjemlandet, hvor han repræsenterede Como, Genoa og Torino.

For det italienske landshold nåede Leoni at spille seks kampe. Han var med i truppen til VM 1966 i England og spillede én af italienernes kampe i turneringen.

Meroni blev i en alder af 24 år dræbt i en trafikulykke i Torino i 1967, umiddelbart efter at have spillet en hjemmekamp for Torino FC.

Referencer

Eksterne henvisninger 
 

Fodboldspillere fra Italien
Deltagere ved verdensmesterskabet i fodbold 1966
Omkomne ved trafikulykker i Italien
Marino Perani

Marino Perani (27. oktober 1939 - 18. oktober 2017) var en italiensk fodboldspiller (angriber).

Perani tilbragte størstedelen af sin karriere i hjemlandet, hvor han i hele 14 år var tilknyttet Bologna FC. Han vandt ét italiensk mesterskab og to Coppa Italia-titler med klubben.

For det italienske landshold spillede Perani fire kampe. Han var med i truppen til VM 1966 i England og spillede to af italienernes kampe i turneringen.

Titler 
Serie A
 1964 med Bologna

Coppa Italia
 1970 og 1974 med Bologna

Referencer

Eksterne henvisninger 
 

Deltagere ved verdensmesterskabet i fodbold 1966
Fodboldspillere fra Italien
Pierluigi Pizzaballa

Pierluigi Pizzaballa (født 14. september 1939 i Bergamo, Italien) er en italiensk tidligere fodboldspiller (målmand).

Pizzaballa blev udtaget til det italienske landshold til VM 1966 i England, dog uden at komme på banen i turneringen. Han spillede én landskamp, en venskabskamp mod Østrig samme år. 

På klubplan tilbragte Pizzaballa størstedelen af sin karriere hos Atalanta i sin fødeby. Han var tilknyttet holdet i i alt 12 sæsoner, og havde også ophold hos blandt andet Roma og Milan.

Referencer

Eksterne henvisninger 
 

Fodboldspillere fra Italien
Deltagere ved verdensmesterskabet i fodbold 1966
Maurits Kjærgaard

Maurits Kjærgaard (født 26. juni 2003) er en dansk fodboldspiller, der spiller som midtbanespiller for FC Red Bull Salzburg i den østrigske Bundesliga. Kjærgaard repræsenterer ligeledes Danmarks U/21-fodboldlandshold.

Klubkarriere 
Maurits Kjærgaard har haft sin fodboldopvækst i Skovlunde IF, Ballerup-Skovlunde Fodbold og Lyngby Boldklub. Maurits Kjærgaard startede med at spille fodbold i Skovlunde IF som 3-årig. I 2010 blev Skovlunde IF og Ballerup IF sammensluttet til Ballerup-Skovlunde Fodbold. Her spillede Maurits Kjærgaard indtil han i sommeren 2014 skiftede til Lyngby Boldklub.

Fredag den 5. juli 2019 kunne Lyngby Boldklub offentliggøre at de med øjeblikkelig virkning havde solgt Maurits Kjærgaard til østrigske Red Bull Salzburg, og at det var det højeste transferbeløb klubben har inkasseret i 20 år.. Herefter udlejede Red Bull Salzburg ham til deres feeder-klub FC Liefering som spiller i den østrigske 2. Liga.

Maurits Kjærgaard scorede sit officielle debutmål d. 27. juni 2020, da han blev dobbelt målscorer i en kamp mod Kapfenberger SV. Kort før pausen bragte han FC Liefering foran 2-0 på et langskud, der blev sendt op i det fjerneste målhjørne. Et kvarter inde i anden halvleg kom FC Liefering igen i front, og endnu en gang var det Maurits Kjærgaard, der havde sidste fod på, da han gjorde det til slutresultatet 3-2. Den 8. marts 2022 blev han den yngste dansker nogensinde til at score i UEFA Champions League, da han scorede mod FC Bayern München i 1-7 nederlaget

Landsholdskarriere 
Maurits Kjærgaard har spillet på både , , Danmark U/19 og Danmark U/21.

Referencer 

  3. https://www.bold.dk/fodbold/nyheder/maurits-kjaergaard-scorede-to-gange-i-oestrig/

Eksterne henvisninger 
 

Fodboldspillere fra Danmark
Fodboldspillere fra Lyngby Boldklub
Fodboldspillere fra Red Bull Salzburg
Fodboldspillere fra FC Liefering
Svefjorden

Svefjorden er en fjordarm af Skjerstadfjorden i Bodø kommune i Nordland fylke i Norge som går 5,5 kilometer mod øst- og nordøst mellem fastlandet i nord og Knaplundsøya i syd.

Svefjorden har indløb i nord fra Saltfjorden via Saltstraumen og fra sydvest fra Indre Sundan. Sammen med Godøystraumen giver de tre sunde de eneste forbindelser for vandmasserne til og fra Skjerdstadfjordsystemet, hvilket giver stærke tidevandsstrømme i området.

Fylkesvej 812 går fra Fylkesvej 17 (Kystriksvejen) ved Tuv og følger langs sydsiden af sundet Sveet, den indre del af Svefjorden.

Kilder og henvisninger 

Fjorde i Nordland
Bodø
Per Bäckström

Per Bäckström (12. april 1959) er en svensk professor i litteraturvetenskap ved Linnéuniversitetet i Växjö, Sverige siden 2019. Han har arbejdet som professor i litteraturvetenskap ved Karlstads universitet, Sverige 2010–2019, og som førsteamanuensis (svarer til dansk lektor) ved Institutt for Kultur og Litteratur ved Universitetet i Tromsø, Norge 1996–2010.

Han har lidt medlemskommissonen for European Network for Avant-Garde and Modernism Studies (EAM) 2007–2011, og er koordinator for Norge i Nordisk Netværk for Avantgardestudier. Han har arbejdet som litteraturanmeldere ved Göteborgs-Tidningen (GT) og Nordvästra Skånes Tidningar (NST), og har udgivet undersøgelser af Søren Ulrik Thomsen, Pia Tafdrup, Per Højholt, Dan Turèll, Bruno K. Öijer, Henri Michaux, Gunnar Ekelöf, Mikhail Bakhtin, intermedialitet, avantgarde og neoavantgarde. Han jobber for øjeblikket med to projekter om Öyvind Fahlströms tværæstetiske kunst og ”The Anti-Aesthetics of Rock”.

Bibliografi 
 2003 Aska, Tomhet & Eld. Outsiderproblematiken hos Bruno K. Öijer, (doktorsavhandling) Lund: Ellerströms förlag.
 2003 Sense and Senses in Aesthetics, Per Bäckström & Troels Degn Johansson (red.), Göteborg: NSU Press.
 2005 Enhet i mångfalden. Henri Michaux och det groteska, Lund: Ellerströms förlag.
 2007 Centre-Periphery. The Avant-Garde and the Other, Per Bäckström (red.), Nordlit. Arbeidstidsskrift for litteratur, Faculty of Humanities, University of Tromsø, no. 21.
 2007 Le grotesque dans l’œuvre d’Henri Michaux. Qui cache son fou, meurt sans voix, Paris: L’Harmattan.
 2010 Vårt brokigas ochellericke! Om experimentell poesi, Lund: Ellerströms förlag.
 2010 Samspill mellom kunstartene. Modernisme i nordisk lyrikk 4, Hadle Oftedal Andersen, Per Bäckström & Unni Langås (red.), Helsingfors: Institutionen för nordiska språk och nordisk litteratur vid Helsingfors universitet.
 2011 Norsk avantgarde, Per Bäckström & Bodil Børset (red.), Oslo: Novus forlag, 2011.
 2014 Decentering the Avant-Garde, Per Bäckström & Benedikt Hjartarson (red.), Amsterdam & New York: Rodopi, Avantgarde Critical Studies.
 2023 Allt kan bli aktiverat och skapande liv. Öyvind Fahlströms processuella estetik, Malmö: Ellerströms förlag.

Eksterne henvisninger 

 Publikationer af Per Bäckström i LIBRIS
 Per Bäckström

Forfattere fra Sverige
Dotmark

Dotmark (dansk) eller Dothmark (tysk) er en bydel i Kappel. Bydelen er beliggende ved Slien syd for midtbyen og i dag sammenvokset med denne. Syd for Dotmark ligger Grødersby og Arnæs. På fjordens modsatte bred ligger Løjtmark med Lilmark. Mod vest er bydelen afgrænset af skoven Hyholt.

Stedet blev første gang nævnt i 1498. Stednavnet er afledt af personnavn Dytti, Dote eller Tote, som også forekommer i Dybbøl.

Tidligere fandtes her en mejerigård med forbindelse til Røst gods. Bydelen er nu præget af tæt bebyggelse med etageboliger og parcelhuse. Dotmark er endepunkt for den angelske museumsbane frå Sønder Brarup. Nede ved Slien findes der flere lystbådehavne. 

I den danske periode før 1864 hørte landsbyen under Kappel Sogn (Kappel Herred, tidligere Slis Herred).

Noter 

Kappel
The Amazing Spider-Man 2

The Amazing Spider-Man 2 er en amerikansk superheltefilm fra 2014 instrueret af Marc Webb.

Medvirkende 
 Andrew Garfield som Peter Parker / Spider-Man
 Emma Stone som Gwen Stacy
 Jamie Foxx som Max Dillon / Electro
 Dane DeHaan som Harry Osborn / Green Goblin
 Sally Field som Tante May
 Campbell Scott som Richard Parker
 Embeth Davidtz som Mary Parker
 Colm Feore som Donald Menken
 Paul Giamatti som Aleksej Sytsevitj / Rhino
 Denis Leary som Kommissær Stacy	
 Felicity Jones som Felicia Hardy
 Marton Csokas som Dr. Kafka
 Chris Cooper som Norman Osborn

Eksterne henvisninger 
 

Amerikanske film fra 2014
Actionfilm fra USA
Science fiction-film fra USA
Superheltefilm
Men in Black 3

Men in Black 3 er en amerikansk film fra 2012 instrueret af Barry Sonnenfeld.

Medvirkende 
 Will Smith som Agent J
 Tommy Lee Jones som Agent K
 Josh Brolin som Unge agent K
 Jemaine Clement som Boris
 Emma Thompson som Agent O
 Michael Stuhlbarg som Griffin
 Alice Eve som Unge agent O
 Mike Colter som Oberst
 Nicole Scherzinger som Boris' kæreste
 Bill Hader som Agent W	
 David Rasche som Agent X

Eksterne henvisninger 
 

Amerikanske film fra 2012
Actionfilm fra USA
Science fiction-film fra USA
Film instrueret af Barry Sonnenfeld
Spionfilm fra USA
Engelsksprogede film
Liste over traktormodeller fra BM



Munktells 

 30-40 hk (1913-15)
 18-20 hk (1916)
 20-24 hk (1917-20)
 Typ 22 (1921-34)
 Typ 30 (1927-35)
 Typ 25 (1934-38)

Bolinder-Munktell 

 BM 2 (1939-46)
 BM 3 (1939)
 BM 4 (1939-44)
 GBMV-1 (1944-45)
 BM 20 (1945-50)
 BM 21 (1951-52)
 BM 10 (1947-52)
 BM 200/210 Teddy (1954-59)
 BM 24/25 (1953-55)
 BM 31-34 (1954-57)
 BM 35-36 (1952-59)
 BM 55 (1953-59)
 BM 230 Victor (1955-61)
 BM 15 (1956)
 BM 425 Terrier (1957-62)
 BM 350 Boxer (1959-67)
 BM 470 Bison (1959-66)
 BM 320 Buster (1961-64)

Volvo 

 T 41-43 (1943-50)
 T 21-25 (1946-59)
 T 31-34 (1949-57)
 T 35-36 (1953-59)
 T 55 (1953-59)
 T 230 (1956-61)
 T 15 (1956)
 T 425 Krabat (1957-62)
 T 350 Boxer (1959-67)
 T 470 Bison (1959-66)
 T 320 Buster (1961-64)

BM-Volvo 

 T 350 Boxer (1959-67)
 T 470 Bison (1959-66)
 T 320 Buster (1961-64)
 T 400 Buster (1964-69)
 T 430 Buster (1969-73)
 T 600 Boxer (1966-70)
 T 650 (1970-73)
 T 800 (1966-73)
 T 810-814 (1969-73)

Volvo BM 

 T 430 (1973-78)
 T 500 (1975-78)
 T 650 (1973-82)
 T 700 (1976-82)
 T 800 (1973-79)
 T 810-814 (1973-79)
 Volvo BM 2200/2204 (1978-81)
 Volvo BM 2250/2254 (1978-81)
 Volvo BM 2650/2654(1979-83)

Volvo BM Valmet 

 305/405 (1985-86)
 505/605/705/805 (1983-86)
 2005/2105 (1985-86)

Traktormærker
BM-Volvo T 430 Buster

Bolinder-Munktell T 430 Buster, efter  1973  Volvo BM T 430, var en traktor som blev produceret af Bolinder-Munktell mellem 1969 og 1973, og af Volvo BM mellem 1973 og 1978 i 24 889 eksemplarer. Den blev produceret i en standard og industri udgave. 

Den har en trecylindret dieselmotor fra Perkins med største effekt 47 hestekræfter. 

Gearkassen har 8 fremadgående og 2 bagudgående. Traktoren blev også produceret med lyngearet Trac-Trol (Traction Control), som den første BM model. Det betyder at man kan geare ned mens tranktoren køre for at skabe større moment. Ved nedgearing med lyngearet faldt hastigheden 21% og trækkraften steg med 27%. 

T 430 var udstyret med 2 trins uafhængigt kraftudtag, som både kunne køre uafhængigt og drivhjulsafhægigt. Traktorer med lyngear var ikke udstyret med 2 trins kraftudtag.

Tekniska data 

 Produktionsår: 1969-1973 og 1973-1978
 Motor: Perkins D25, 3-cylindret dieselmotor
 Motoreffekt: 47 hk, 2 250 r/min
 Drejningsmoment (max) ved 1350 r/min: 167 Nm
 Transmission/hastigheder: 8 frem (16 frem), maxfart 37,7  km/t, 2 bak (4 bak), 10,7 km/t.
 Hydrauliksystem: Terra-Trol T430
 Brændstoftank: 45 L
 Kølesystem: 8 L
 Vægt: 2 120 kg
 Længde: 3 260 mm
 Bredde: 1 770 mm

Se også
Liste over traktormodeller fra BM

Traktormærker
BM-Volvo T 650

Bolinder-Munktell T 650 Boxer, efter  1973  Volvo BM T 650, var en traktor som blev produceret af Bolinder-Munktell mellem 1970 og 1973, og af Volvo BM mellem 1973 og 1982 i 29 702 eksemplarer. Den blev produceret i en standard og industri udgave.

Den har en firecylindret dieselmotor fra Volvo BM med største effekt 78 hestekræfter.

Gearkassen har 8 fremadgående og 2 bagudgående. Traktoren blev også produceret med lyngearet Trac-Trol (Traction Control). Det betød at gearene blev ændret så der var 16 fremadgående og 4 bagudgående gear. Ved nedgearing med lyngearet faldt hastigheden 21% og trækkraften steg med 27%.

T 650 var udstyret med uafhængigt kraftudtag, som både kunne køre uafhængigt og drivhjulsafhægigt.

T 650 var en videre udvikling af T 600 og blev bl.a. udviklet med nykonstrueret førerhus med bl.a. mulighed for varme. Førerhuset var bedre lydisoleret og tættere end tidligere førerhuse på traktorer.

Tekniska data 

 Produktionsår: 1970-1973 og 1973-1982
 Motor: Volvo D 42, firecylindret dieselmotor
 Motoreffekt: 78 hk, 2 300 r/min
 Drejningsmoment (max) ved 1400 r/min: 251 Nm
 Transmission/hastigheder: 8 frem (16 frem), maxfart 29,2  km/t, 2 bak (4 bak).
 Hydrauliksystem: Terra-Trol T650
 Brændstoftank: 95 L
 Kølesystem: 8 L
 Vægt: 3 780 kg
 Længde: 3 680 mm
 Bredde: 1 940 mm

Se også 

 Liste over traktormodeller fra BM
Traktormærker
Knaplundsøya

Knaplundsøya er en ø i Bodø kommune i Nordland fylke i Norge som ligger mellem Saltfjorden og Skjerstadfjorden, med de to sunde Saltstraumen og Svefjorden på sydsiden og Godøystraumen på nordsiden. Knaplundsøya har et areal på 6,6 km² og er den tredje største ø i kommunen. De fire bebyggelser Knaplund, Kapstøa, Ripnes og Godøya ligger på øen.

Øen var strategisk for tyskerne under anden verdenskrig. De anlagde en række udkiksposter med udsigt mod Saltstraumen for at overvåge trafikken der ind.

Kilder og henvisninger 

 Godøya også kjent som Knaplundsøya på snl.no

Øer i Nordland
Bodø
Kongeriget Valencia

Kongeriget Valencia (; ; ) var et kongerige på østkysten af den Iberiske Halvø, der eksisterede fra 1238 til 1707. Kongeriget havde centrum i byen Valencia, og dets område er mere eller mindre sammenfaldende med den nuværende spanske region Valencia. Kongeriget Valencia var under hele sin eksistens et af rigerne, der indgik i Aragoniens krone. 

Kongeriget Valencia blev oprettet i 1238 af kong Jakob 1. af Aragonien (kaldet Jakob Erobreren), efter han med aragonske og catalanske styrker havde erobret det mauriske taifa Balansiya under Reconquistaen, den langstrakte erobring af den Iberiske Halvø fra maurerne. Han organiserede området som et kongerige under Aragoniens krone. Det var dermed undergivet de aragonske kongers herredømme men havde sin egen administration og institutioner.

Da Aragoniens krone blev forenet med Castiliens krone i en dynastisk union, der dannede Kongeriget Spanien, blev Kongeriget Valencia et af rigerne, der udgjorde det spanske monarki. Kongeriget Valencia blev opløst af kong Filip 5. af Spanien i 1707 som konsekvens af Nueva Planta-dekreterne, der var et resultat af den Spanske Arvefølgekrig.

Eksterne henvisninger 

 
Valencia
Etableret i 1238
Ophørt i 1707
Valencia
Valencia
Valencia
Skjerstadfjorden

Skjerstadfjorden er en fjord i Fauske og Bodø kommuner i Nordland fylke i Norge. Fjorden går 32 kilometermod øst til Fauske i øst og er en fortsættelse af Saltfjorden. Hvis man også medtager Saltdalsfjorden er længden 41 kilometer. 

Fjorden har indløb mellem Godøystraumen i nord og Saltstraumen i syd, som går på hver sin side af Knaplundsøya. Tverrlandet ligger på nordsiden af indløbet, der ligger bebyggelsen Naurstad og vigen Vågsbotn. På nordsiden går Valnesfjorden mod nord til landsbyen Straumsnes. Syd for Valnesfjorden, på sydsiden af Skjerstadfjorden, ligger bygden Skjerstad, og derfra går fjordarmen Misværfjorden mod syd til Misvær.

Lidt øst for Skjerstad ligger bygden Breivik på sydsiden. Lige nord for Breivik ligger Venset på den anden side. Midt i fjorden går halvøen Øynes ud i fjorden og danner Klungsetvigen på nordsiden. I denne vig ligger bebyggelsen Klungset og bygden Røvika. Selve Fauske ligger øst for Klungset, inderst i Fauskevigen.  Sydøst for   Fauskevigen går Saltdalsfjorden stik mod syd  til Rognan i Saltdal kommune. 

Flere elve løber ud i Skjerstadfjorden, hvoraf Sulitjelmavassdraget og Saltdalsvassdraget (som løber ud  i Saltdalsfjorden) er de største.

Europavej E6 og går langs den indre østlige del af fjorden til Fauske og videre nordover. Nordlandsbanen går også langs fjordens østside til Fauske. Fra Fauske og på nordsiden af fjorden mod Bodø går riksvej 80 og Nordlandsbanen. Langs dele af sydsiden går riksvej 812, fylkesvej 553 og fylkesvei 554.

Fjorden har en gennemsnitsdybde på 500 meter, og max dybde på 545 meter, ud for Godøystraumen.

Kilder og henvisninger 

 Skjerstadfjorden  på snl.no

Fjorde i Nordland

Bodø

Fauske
Adelby Bæk

Adelby Bæk (dansk) eller Adelbybek (tysk) er et ca. 5 km lang vandløb i det nordvestlige Angel i Sydslesvig i det nordlige Tyskland. Bækken har sit udspring ved Nykro i Hryrup kommune, fortsætter mod nordvest, løber øst om Tarup, inden den munder ved Adelby kirkegård i Flensborg ud i Lautrupsbæk. Åen har fået navn efter Adelby Sogn. Den har tilløb af Tarup Bæk.

Med opførelsen af nye boligkvarterer i den østlige del af Tarup blev et 1000 meter langt stykke af Adelbybæk restaureret og renatureret. Der blev blev placeret sten og grus i bækken og plantet træer langs vandkanten. Åen opfylder en vigtig funktion som frilufts-korridor og levested for mange forskellige planter og dyr.. Bækken fungerer på et stykke som grænse mellem Tarup og Sønderup. Bækken er første gang nævnt 1696.

Noter 

Flensborg
Vandløb i Sydslesvig
Studebøl

Studebøl (dansk) eller Stutebüll (tysk) er en landsby 3 km nord for Kappel på vej til Rabøl og Svakketorp. Med under Studebøl hører Studebølmark (Stutebüllfeld). Øst for Studebøl ligger Vimose med bebyggelsen Kløvermark (Kleefeld).

Stedet blev første gang nævnt i  1498. Stednavnet er sammensat af stud og -bøl. 

I den danske tid før den dansk-tyske krig 1864 hørte Studebøl under Kappel Sogn. I 1938 blev Studebøl sammen med Melby, Grimsnæs og Sandbæk en del af Melby kommune. I januar 1974 blev Studebøl indlemmet i Kappel. Studebøl har dog bevaret sin karakter som landsby med naturrige omgivelser.

Noter 

Kappel
Angel
Bydele
Campi Flegrei

Campi Flegrei (fra græsk φλέγω phlego "at brænde"; dansk: De brændende marker) er Europas største vulkan spredt ud over et stort område beliggende vest for Napoli, Italien. Det er en af verdens 47 kendte supervulkaner. Den er stadig aktiv og området udviser 24 kratere. De fleste af dem ligger under vandet, og hydrothermisk aktivitet kan observeres. Aktiviteten viser sig også ved gasudslip i Solfatara krateret (navngivet efter det mytologiske hjem for den romerske gud, Vulcan) og ved sænkninger og hævninger, såkaldte bradyseismiske fænomener. Campi Flegrei og Vesuv har et fælles magmakammer på ca. 440 km2 kun 10 km under overfladen. Området overvåges af Vesuvius Observatoriet.

Hvis Campi Flegrei går i superudbrud, kan det få de alvorligste konsekvenser for de mange mennesker, der bor direkte over på magmakammeret; Campi Flegrei betegnes som den tættest befolkede vulkan i verden.

Den ældste aktivitet 
Det antages at den ældste aktivitet, der kan spores, er det såkaldte Campanian Ignimbrite-udbrud for 39.280 ± 110 år siden af Archiflegreo-vulkanen, der producerede omkring 500 km3 vulkansk aske, et såkaldt superudbrud. Udbruddets eksplosivitetsindeks, VEI var 7.

Datering af Campanian Ignimbrite-udbruddet til omkring 39.000, kæder denne vulkanske katastrofe sammen med befolkningsmæssige ændringer, der fandt sted både inden for og uden for Middelhavsområdet. Disse ændringer omfatter kulturelle overgange i stenalderen og erstatning af neandertalerne med den anatomisk moderne Homo sapiens, et emne for vedvarende debat.

Se også 
 Pleistocæn

Henvisninger

Eksterne henvisninger 
 En af verdens farligste supervulkaner rumler igen. Politiken 2016
 En halv million mennesker lever direkte oven på en potentiel megabombe. Berlingske Tidende 2016

Vulkaner i Italien
Wycombe

Wycombe kan have flere betydninger:

 Wycombe, Australien
 Wycombe, Pennsylvania, USA
 High Wycombe, Buckinghamshire, England
 Wycombe (distrikt)
 Wycombe Wanderers F.C.
Calcio Padova

Calcio Padova, ofte blot kaldet Padova, er en italiensk fodboldklub baseret i Padova, Veneto. Klubben er grundlagt i 1910 og spiller i øjeblikket i Serie C, med seneste optræden i Serie A i 1996. Holdets officielle farver er hvide og røde.

Holdet blev gendannet i 2014, efter at sportstitlen blev tildelt Biancoscudati Padova til Serie D 2014-15-sæsonen som en føniks-klub. Den gamle indehaver af titlen var ved at undgå en konkurs, efter at den blev tvangsnedrykket fra Lega Pro 2014-15. Den oprindelige Padova blev omdøbt til Football Padova for at give den nye iteration af Padova mulighed for at bruge det oprindelige navn på klubben Calcio Padova i 2015.

Spillere 
.

Referencer 

Fodboldklubber i Italien
Etableret i 1910
Peter 2.

Peter 2. kan henvise til:

 Peter 2. eller Peter den Katolske (1178-1213) – konge af Aragonien 1196-1213
 Peter 2. (1648-1706) – konge af Portugal 1683-1706
 Peter 2. (1715-1730) – kejser af Rusland 1727-1730
 Peter 2. (1827-1900) – storhertug af Oldenborg 1853-1900
 Peter 2. (1923-1970) – konge af Jugoslavien 1934-1945
Peter 3.

Peter 3. kan henvise til:

 Peter 3. eller Peter den Store (1239-1285) – konge af Aragonien 1276-1285
 Peter 3. (1717-1786) – konge af Portugal 1777-1786
 Peter 3. (1728-1762) – kejser af Rusland 1762-1762